Mischa Elman

Mischa Elman (21. tammikuuta 1891 Talnoje – 1967) oli venäläis-yhdysvaltalainen, juutalaissukuinen viulutaiteilija, joka tuli tunnetuksi ihmelapsena opiskellessaan Odessassa ja Pietarissa ja asettui sitten asumaan Yhdysvaltoihin.Elman, Mischa , Encyclopaedia Judaica. Thomson Gale 2007. Vaatii HighBeam-tilauksen. Viitattu 26.2.2016.

Mischa Elman sai ensimmäiset viuluoppinsa isältään Saulilta ja aloitti kuusivuotiaana Odessan musiikkiakatemiassa. Vuonna 1902 hänet hyväksyttiin Leopold Auerin oppilaaksi Pietarin konservatorioon ja hän sai erityisluvan keisarilta asettua kaupunkiin asumaan, vaikka se oli juutalaisilta kiellettyä. Elman esiintyi vuodesta 1904 ja loi mainetta ihmelapsena muun muassa Berliinissä 1904, Lontoossa 1905 ja New Yorkissa 1908. Suomessa Elman esiintyi ensimmäisen kerran jo kymmenvuotiaana.

Elman asettui asumaan Yhdysvaltoihin, josta käsin hän konsertoi ympäri maailmaa. Hän sai Yhdysvaltain kansalaisuuden 1923.

Elman myös sävelsi muun muassa kevyen oopperan ja teki useita viulusovituksia muiden säveltäjien teoksista.

 Lähteet 

Aiheesta muualla

Luokka:Venäläiset viulistit
Luokka:Yhdysvaltalaiset viulistit
Luokka:Vuonna 1891 syntyneet
Luokka:Vuonna 1967 kuolleet